stanford-oval/wikipedia huggingface dataset:
ต้องรอดก่อนย่ำรุ่ง
เรื่องย่อ

24 ตุลาคม 2024 หนึ่งปีหลังจากการหายตัวไปอย่างลึกลับของเมลานี่ โคลเวอร์และเพื่อนๆ ได้เดินทางไปยังหุบเขาอันห่างไกลที่พี่สาวหายตัวไปในกลอร์วัลเลย์ เมืองเหมืองแร่ที่ถูกทิ้งร้างอันห่างไกลภายในรัฐเพนซิลเวเนียเพื่อค้นหาคำตอบ ขณะสำรวจศูนย์บริการนักท่องเที่ยวที่ถูกทิ้งร้างกลางเมืองเล็ก ๆ ในหุบเขา พวกเขากลับถูกตามล่าโดยฆาตกรสวมหน้ากาก และถูกสังหารอย่างสยดสยองทีละคน…แต่เมื่อพวกเขาตื่นขึ้น กลับพบว่าตัวเองย้อนกลับมาอยู่ในช่วงเย็นวันเดียวกันในปี 1998
พวกเขาติดอยู่ในหุบเขาแห่งนี้ ถูกบังคับให้ต้องเผชิญกับฝันร้ายซ้ำแล้วซ้ำเล่า แต่ละครั้งภัยคุกคามจากฆาตกรจะแตกต่างออกไป และยิ่งน่าสะพรึงกลัวยิ่งกว่าเดิม เมื่อความหวังเริ่มเลือนหายไป กลุ่มเพื่อนจึงตระหนักได้ว่าพวกเขามีจำนวนครั้งที่จะตายอย่างจำกัดที่ 13 ครั้ง และทางรอดเดียวคือการต้องรอดก่อนย่ำรุ่ง!
นักแสดง

เอลลา รูบิน รับบทเป็น โคลเวอร์ พอล น้องสาวของเมลานี ตัวแทนของแซมและเบธในฉบับภาพยนตร์
ไมเคิล ซิมิโน รับบทเป็น แม็กซ์ แฟนเก่าของโคลเวอร์ ตัวแทนของจอร์ชและคริสในฉบับภาพยนตร์
จี-ยัง ยู รับบทเป็น เมแกน พี่สาวบุญธรรมของแม็กซ์ ตัวแทนของเอมิลี่และเจสซิก้าในฉบับภาพยนตร์
โอเดสซา อาซิออน รับบทเป็น นิน่า เพื่อนสนิทโคลเวอร์ ตัวแทนของแอชลีย์ในฉบับภาพยนตร์
เบลมอนต์ คาเมลี รับบทเป็น เอเบล แฟนของนิน่า ตัวแทนของไมค์และแมทท์ในฉบับภาพยนตร์
ไมอา มิตเชลล์ รับบทเป็น เมลานี พอล พี่สาวของโคลเวอร์ที่หายตัวไปอย่างลึกลับเมื่อ 1 ปีก่อน ตัวแทนของแฮนนาห์ในฉบับภาพยตร์)
ปีเตอร์ สตอร์แมร์ รับบทเป็น ฮิลล์ ชายสูงอายะปริศนาที่เมลานีและเพื่อนได้พบที่ปั๊มน้ำมันฮาร์ตลีย์ ตัวแทนของดร. อลัน เจ. ฮิลล์ในฉบับภาพยนตร์ (ตั้งจากนามสกุลของตัวละคร คริส ในวิดีโอเกม)
การผลิต

ในเดือนมกราคม พ.ศ. 2567 มีการประกาศว่า Screen Gems และ PlayStation Productions กำลังพัฒนาภาพยนตร์ไลฟ์แอ็กชันที่ดัดแปลงจากวิดีโอเกมเรื่อง Until Dawn โดยมี David F. Sandberg เป็นผู้กำกับ และ Gary Dauberman เป็นผู้เขียนบท โดยอิงจากบทร่างก่อนหน้าของ Blair Butler มันถูกบรรยายว่าเป็น "จดหมายรักเรทอาร์ สำหรับภาพยนตร์แนวสยองขวัญ ที่มีนักแสดงมากมาย"  ในเดือนมิถุนายน เอลลา รูบิน, ไมเคิล ซิมิโน, จี-ยัง ยู, โอเดสซา อาซิออน เข้าร่วมทีมนักแสดงในบทบาทที่ไม่เปิดเผย  ในเดือนสิงหาคม เบลมอนต์ คาเมลี, ไมอา มิตเชลล์ ได้รับการคัดเลือกให้รับบทนำร่วม ปีเตอร์ สตอร์แมร์ ผู้รับบทเป็น ดร. อลัน เจ. ฮิลล์ ในวิดีโอเกม จะมารับบทเป็นตัวละครใหม่ที่มีชื่อคล้ายแต่เป็นคนละตัวละคร
การถ่ายทำหลัก เริ่มต้นใน บูดาเปสต์ เมื่อวันที่ 5 สิงหาคม 2024  โดยมี แมกซิม อเล็กซานเดอร์ทำหน้าที่เป็นผู้กำกับภาพ และ เสร็จสิ้น ในวันที่ 4 ตุลาคม 2024
ภาพยนตร์ตั้งใจทำหน้าที่ขยายเรื่องราวในจักรวาลของเกม อัลทิลดอว์น โดยจะเล่าเหตุการณ์ในปี 2024 เก้าปีหลังจากเหตุการณ์ในเกมหลัก
สยบฟ้าพิชิตปฐพี

| สยบฟ้าพิชิตปฐพี |
| --- | --- |

จีนตัวเต็ม: 將夜
จีนตัวย่อ: 将夜
จีนกลาง: Jiāngyè
 
ประเภท: อิงประวัติศาสตร์ แฟนตาซี ผจญภัย
เค้าโครงจาก: Jiang Ye by เหมา หนี่
เขียนโดย: สฺวี หรุน
กำกับโดย: หยาง หยาง
แสดงนำ: เฉิน เฟย์ยฺหวี่ (ซีซัน 1) ดีแลน หวัง (ซีซัน 2) ซ่ง อี้เหริน
ประเทศแหล่งกำเนิด: จีน
ภาษาต้นฉบับ: จีนกลาง
จำนวนฤดูกาล: 2
จำนวนตอน: 60 (ซีซัน 1) 43 (ซีซัน 2)
การผลิต
ผู้อำนวยการผลิต: หยาง หยาง
สถานที่ถ่ายทำ: ซินเจียง มณฑลกุ้ยโจว
ความยาวตอน: 45 นาที
บริษัทผู้ผลิต: Golden Pond Media Mao Pian Zeus Entertainment Tencent Pictures Tencent Penguin Pictures China Reading Limited
ออกอากาศ
เครือข่าย: เทนเซ็นต์ วิดีโอ
ออกอากาศ: 31 ตุลาคม ค.ศ. 2018 (2018-10-31) – 20 เมษายน ค.ศ. 2020 (2020-04-20)
สยบฟ้าพิชิตปฐพี (จีน: 将夜) เป็นละครโทรทัศน์จีนปี ค.ศ. 2018 ที่สร้างจากนวนิยายเรื่อง Jiang Ye โดย เหมา หนี่ นำแสดงโดย เฉิน เฟย์ยฺหวี่ และ ซ่ง อี้เหริน ซีรีส์นี้ออกอากาศทางเทนเซ็นต์ วิดีโอ ตั้งแต่วันที่ 31 ตุลาคม ค.ศ. 2018 ซีซั่นที่ 2 ออกอากาศตั้งแต่วันที่ 13 มกราคม ค.ศ. 2020 โดยมีดีแลน หวังแทนที่ เฉิน เฟย์ยฺหวี่ ในฐานะนักแสดงนำ
เนื้อเรื่อง

เรื่องราวเกิดขึ้นในราชวงศ์ถัง เมื่อครอบครัวหนึ่งถูกสังหารอย่างไม่ยุติธรรมโดยแม่ทัพผู้ยิ่งใหญ่ มีเพียงเด็กหนุ่มชื่อหนิงเชวี่ยเท่านั้นที่รอดมาได้  เด็กหนุ่มเป็นอดีตแชมป์คณิตศาสตร์โอลิมปิกในปัจจุบันแต่กลับมาเกิดใหม่ในโลกอดีต เขาสามารถเอาชีวิตรอดในป่าได้ด้วยสติปัญญา อยู่มาวันหนึ่งเขานำเด็กหญิงตัวเล็ก ๆ คนหนึ่งชื่อ ซังซัง ออกมาจากซากศพ ตั้งแต่วันนั้นพวกเขาทั้งสองก็แยกจากกันไม่ได้ หนิงเชวี่ย เข้าร่วมกองทัพชายแดนและในที่สุดก็กลายเป็นผู้ติดตามของ เจ้าหญิง หลี่ หยี ขณะที่เธอเดินทางกลับไปยังเมืองหลวง เขาค้นพบสำนักอักษร ซึ่งนำเขาและ ซังซัง ไปสู่การผจญภัยที่น่าอัศจรรย์มากมาย
เมื่อ ซังซัง ป่วยด้วยอาการป่วยลึกลับ หนิงเชวี่ยจึงพาเธอไปหาหมอ จึงทำให้เขาได้รู้ความจริงว่า ซังซัง คือร่างอวตารของ ยงเย่อ (Eternal Night) สิ่งมีชีวิตลึกลับและทรงพลังที่ได้รับการพยากรณ์ว่าจะทำให้เกิดความวุ่นวาย
นักแสดง

เฉิน เฟย์ยฺหวี่ (ซีซัน 1) ดีแลน หวัง (ซีซัน 2) รับบทเป็น หนิงเชวี่ย
ซ่ง อี้เหริน หยาง เชาเยว่ รับบทเป็น ซังซัง เฮ่าเทียน
เจิ้ง เซ่าชิว รับบทเป็น ฟู่จื่อ (จอมปราชญ์)
หลี่ หมิง (ซีซัน 1) เป่า เจี้ยนเฟิง (ซีซัน 2) รับบทเป็น หลี่ จงอี้ จักรพรรดิแห่งถัง
การผลิต

บทประพันธ์ของสยบฟ้าพิชิตปฐพี ได้รับรางวัลเหรียญทองที่งานรางวัลวรรณกรรมทางอินเทอร์เน็ต และมีรายงานว่าใช้เวลาสองปีกว่าจะเสร็จสมบูรณ์ ผู้เขียนบทคือ สฺวี หรุน ซึ่งเคยเขียนบทละครโทรทัศน์ที่มีชื่อเสียงเช่น Records of Kangxi's Travel Incognito และ Maritime Silk Road ทีมผู้ผลิตยังได้เชิญ Yoshitaka Amano ให้ทำหน้าที่เป็นผู้กำกับคอนเซปต์ของซีรีส์ และ John Bruno เป็นผู้กำกับสเปเชียลเอฟเฟกต์
ซีรีส์เริ่มถ่ายทำที่มณฑลซินเจียง และมณฑลกุ้ยโจว ในเดือนสิงหาคม ปี ค.ศ. 2017 และเสร็จสิ้นการถ่ายทำในเดือนกุมภาพันธ์ ปี ค.ศ. 2018
แหล่งข้อมูลอื่น

สยบฟ้าพิชิตปฐพี ที่อินเทอร์เน็ตมูวีเดตาเบส
เกมเสน่หา (ละครโทรทัศน์จีน)

| เกมเสน่หา |
| --- | --- |
เค้าโครงจาก: บ่วงเสน่หา ของ กรุง ญ. ฉัตร
แสดงนำ: เหอ รุ่ยเสียน ฝาน จื้อซิน
จำนวนตอน: 24 ตอน
การผลิต
สถานที่ถ่ายทำ: ชิงเต่า จีนแผ่นดินใหญ่
ออกอากาศ
ออกอากาศ: ค.ศ. 2024
เกมเสน่หา (จีน: 炽爱游戏) เป็นละครโรแมนติกที่นำแสดงโดยเหอ รุ่ยเสียน และฝาน จื้อซิน ละครเรื่องนี้ผลิตโดยยูกุ และ Impossible World Pictures และร่วมอำนวยการสร้างโดย Sanfu Interactive Entertainment, Renzhi Film and Television, West Island Pictures และ Shaou Pictures โดยดัดแปลงมาจากละครโทรทัศน์ไทยชื่อเดียวกัน
งานสร้าง

ในเดือนมิถุนายน ปี 2023 ทีมงานเริ่มถ่ายทำอย่างเป็นทางการในชิงเต่า โดยปิดกล้องในวันที่ 3 สิงหาคมของปีเดียวกัน
มิสเตอร์สตาร์ไทยแลนด์

ระวังสับสนกับ มิสเตอร์เวิลด์ไทยแลนด์, แมนฮันต์ไทยแลนด์, มิสเตอร์โกลบอลไทยแลนด์, มิสเตอร์อินเตอร์เนชันแนลไทยแลนด์, มิสเตอร์ซูปราเนชันแนลไทยแลนด์, หรือ มิสเตอร์เนชันแนลไทยแลนด์
| --- | --- |
ก่อตั้ง: 2018; 7 ปีที่แล้ว (2018)
ประเภท: การประกวดความงาม
ที่ตั้ง:  ไทย
สมาชิก  : แมนออฟเดอะเวิลด์ มิสเตอร์ยูนิเวอร์แซลแอมบาสซาเดอร์ เบสท์โมเดลออฟเดอะเวิลด์ มิสเตอร์ทัวริซึ่มแอนด์คัลเชอร์ยูนิเวิร์ส มิสเตอร์ทัวริซึ่มโกลบ มิสเตอร์แกรนด์อินเตอร์แนชันเนล มิสเตอร์ยูไนเต็ดคอนติเนนต์ มิสเตอร์ทีนยูนิเวอร์แซล
ภาษาทางการ : ไทย
เว็บไซต์: มิสเตอร์สตาร์ไทยแลนด์
มิสเตอร์สตาร์ไทยแลนด์ (อังกฤษ: Mister Star Thailand) เป็นการประกวดความงามชายในประเทศไทย จัดขึ้นเป็นครั้งแรก ในปี พ.ศ. 2561 มิสเตอร์สตาร์ไทยแลนด์คือเวทีที่ค้นหาหนุ่มหล่อทั่วไทย 77 จังหวัด ภายใต้คอนเซปต์หนุ่มหล่อ ทั่วไทย หัวใจรักชาติ เพื่อเป็นการส่งเสริมการท่องเที่ยว วิถีชุมชน สินค้า โอทอป ในแต่ละจังหวัด ผู้ชนะการประกวดจะได้ ไปประกวดในเวทีระดับโลก และได้รับโอกาสเจิดจรัสในวงการบันเทิง ผู้ชนะเลิศเป็นผู้แทนประเทศไทยเข้าประกวดระดับนานาชาติ
รายนามผู้ได้รับตำแหน่งมิสเตอร์สตาร์ไทยแลนด์

| ปี พ> ศ. (ค.ศ.) | ผู้ดำรงตำแหน่ง | จังหวัด | สถานที่จัดประกวด | จังหวัดเจ้าภาพ | ผู้เข้าประกวด |
| --- | --- | --- | --- | --- | --- |
| 2566 (2023) | ไตร  เวียงเจริญ | เชียงราย | โคราชฮอลล์ ชั้น 4, เซ็นทรัลโครราช, นครราชสีมา | นครราชสีมา | 77 |
| 2565 (2022) | กิจเงิน พันเสนา | กำแพงเพชร | ห้องแกรนด์บอลรูม, ศูนย์ประชุมสตาร์เวลล์บาหลี, สตาร์เวลล์บาหลีรีสอร์ท, นครราชสีมา | นครราชสีมา | 77 |
| 2564 (2021) | เดชาพัชร ชัยรัตน์ | เชียงใหม่ | อาคารอิ่มวิเศษทาวเวอร์, นครราชสีมา | จัดประกวดรูปแบบออนไลน์ | 77 |
2563 (2020): งดจัดการประกวด เนื่องจากสถานการณ์ไวรัสโควิด-19
| 2562 (2019) | ปฏิภาณ เสือมะกอก | พะเยา | โรงละคร เคแบงก์ สยามพิฆเนศ, กรุงเทพมหานคร | เพชรบุรี | 77 |
| 2561 (2018) | เพททริค โคฮ์เลอร์ | ลพบุรี | โรงละคร เคแบงก์ สยามพิฆเนศ, กรุงเทพมหานคร | ชัยภูมิ | 77 |
รายนามผู้ได้รับตำแหน่งมิสเตอร์สตาร์ไทยแลนด์ > เรียงลำดับจังหวัดของผู้ชนะ

| 0 | 1 | 2 |
| --- | --- | --- |
| จังหวัด | จำนวน | ปีที่ชนะ |
| เชียงราย | 1 | 2023 |
| กำแพงเพชร | 1 | 2022 |
| เชียงใหม่ | 1 | 2021 |
| พะเยา | 1 | 2019 |
| ลพบุรี | 1 | 2018 |
ผลงานการประกวดระดับนานาชาติ

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ผลงานการประกวดระดับนานาชาติในอดีต

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ผลงานการประกวดระดับนานาชาติในอดีต > แมนออฟเดอะเวิลด์

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2020 | ปฏิภาณ เสือมะกอก | พะเยา |  |  |
|  2019 | สพล สุภรณ์ | บึงกาฬ | ไม่ผ่านเข้ารอบ | 3 ! ชุดชายหาดยอดเยี่ยม |
|  2018 | ณฐพล ศรีสาร | สกลนคร | รองอันดับ 4 | 1 ! ชุดทางการยอดเยี่ยม 3 ! ชุดประจำชาติยอดเยี่ยม |
ผลงานการประกวดระดับนานาชาติในอดีต > มิสเตอร์ยูนิเวอร์แซลแอมบาสซาเดอร์

บทความหลัก: มิสเตอร์ยูนิเวอร์แซลแอมบาสซาเดอร์
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | ศักรินทร์ คชชา | สุรินทร์ | รองอันดับ 2 | ขวัญใจชางภาพสื่อมวลชน ชุดกิโมโนยอดเยี่ยม พีเพิ้ลชอยส์ อวอร์ด - มิสโสโสโลจี |
|  2018 | ชิษณุพงษ์ เศิกศิริ | พะเยา | รองอันดับ 2 |  |
ผลงานการประกวดระดับนานาชาติในอดีต > เบสท์โมเดลออฟเดอะเวิลด์

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | อดิเทพ อุ่มมล | ลพบุรี | ไม่ผ่านเข้ารอบ | เบสท์เอเชีย |
|  2018 | เพททริค โคฮ์เลอร์ | ลพบุรี | ไม่ผ่านเข้ารอบ | รองอันดับ 2 - ชุดประจำชาติยอดเยี่ยม |
ผลงานการประกวดระดับนานาชาติในอดีต > มิสเตอร์ทัวริซึ่มแอนด์คัลเชอร์ยูนิเวิร์ส

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | พลวัฒน์ แกว่นเขต | อ่างทอง | ไม่ผ่านเข้ารอบ |  |
ผลงานการประกวดระดับนานาชาติในอดีต > มิสเตอร์ทัวริซึ่มโกลบ

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | ศรัณย์ สุนทร | อุทัยธานี | มิสเตอร์ทัวริซึ่มโกลบ 2019 | ขวัญใจช่างภาพ ชุดบารองตากาล๊อกยอดเยี่ยม มิสเตอร์พาทิโอ เดอ ซานโฆเซ มิสเตอร์คิง เจมส์ เอนเตอร์ไพร์ส |
ผลงานการประกวดระดับนานาชาติในอดีต > มิสเตอร์แกรนด์อินเตอร์เนชันแนล

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | กฤษดา นิมะลา | กรุงเทพมหานคร | รองอันดับ 3 | มิสเตอร์โฟโตจีนิค |
|  2018 | ชัชชล ผลพิบูลย์ | กรุงเทพมหานคร | รองอันดับ 4 | ชุดบารองตากาล๊อกยอดเยี่ยม มิสเตอร์บุคลิกภาพยอดเยี่ยม มิสเตอร์เนล.โกลด์ รองอันดับ 1 - ชุดประจำชาติยอดเยี่ยม รองอันดับ 2 - ชุดกีฬายอดเยี่ยม |
ผลงานการประกวดระดับนานาชาติในอดีต > มิสเตอร์ยูไนเต็ดคอนติเนนต์

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2018 | พิชัยรักษ์ พิมลมาส | อุดรธานี | รองชนะเลิศ  (มิสเตอร์ยูไนเต็ดคอนติเนนต์ยูนิตี) | ขวัญใจช่างภาพ ชุดสวยที่สุดในรีสอร์ท วีดีโอการสนับสนุนยอดเยี่ยม |
ดูเพิ่ม

มิสเตอร์อินเตอร์เนชันแนลไทยแลนด์
มิสเตอร์ซูปราเนชันแนลไทยแลนด์
มิสเตอร์เนชันแนลไทยแลนด์
แหล่งข้อมูลอื่น

เฟสบุ๊คมิสเตอร์แอนด์มิสสตาร์ไทยแลนด์
| ด ค กมิสเตอร์สตาร์ไทยแลนด์ |
| --- | --- |
มิสเตอร์สตาร์ไทยแลนด์:  2018  2019  2021  2022  2023 
รายนาม:  เพททริค โคฮ์เลอร์  ปฏิภาณ เสือมะกอก  เดชาพัชร ชัยรัตน์  กิจเงิน พันเสนา  ไตร เวียงเจริญ 
| ด ค กเวทีการประกวดนางงามและประกวดชายงามในประเทศไทย |
| --- | --- |
การประกวดผู้หญิง:  นางสาวไทย  มิสทีนไทยแลนด์  มิสไทยแลนด์เวิลด์  มิสยูนิเวิร์สไทยแลนด์  มิสแกรนด์ไทยแลนด์  มิสอินเตอร์เนชันแนลไทยแลนด์  มิสซูปราเนชันแนลไทยแลนด์  มิสเอิร์ธไทยแลนด์  มิสสตาร์ไทยแลนด์  มิสทัวริซึมเวิลด์ไทยแลนด์  นางสาวถิ่นไทยงาม  มิสทัวริซึมควีนไทยแลนด์  มิสไชนิสอินเตอร์เนชั่นแนลไทยแลนด์  มิสเฮอริเทจไทยแลนด์  มิสโมเดลไทยแลนด์  มิสออเนชันส์ไทยแลนด์  มิสซิสไทยแลนด์  มิสซิสยูนิเวิร์สไทยแลนด์  มิสซิสไทยแลนด์เวิลด์  มิสซิสโนเบิลควีนไทยแลนด์  มิสซีสเอลิแกนท์ไทยแลนด์  เฟซออฟบิวตีไทยแลนด์  เวิลด์มิสยูนิเวอร์ซิตี้ไทยแลนด์  มิสโกลบอลบิวตีควีนไทยแลนด์  มิสทัวริซึมไทยแลนด์  มิสไทยแลนด์ไชนีสคอสมอส  มิสบิ้วตี้ควีนไทยแลนด์  มิสบีชอินเตอร์เนชันแนลไทยแลนด์  มิสสคูบาไทยแลนด์  มิสไทยแลนด์อาเซียน  มิสยูลีก  มิสออด๊าซ 
การประกวดผู้ชาย:  มิสเตอร์เวิลด์ไทยแลนด์  แมนฮันต์ไทยแลนด์  มิสเตอร์โกลบอลไทยแลนด์  มิสเตอร์อินเตอร์เนชันแนลไทยแลนด์  มิสเตอร์ซูปราเนชันแนลไทยแลนด์  มิสเตอร์เนชันแนลไทยแลนด์  มิสเตอร์สตาร์ไทยแลนด์  มิสเตอร์ทัวริซึมเวิลด์ไทยแลนด์  แมนออฟเดอะเอิร์ธไทยแลนด์  มิสเตอร์โมเดลไทยแลนด์  มิสเตอร์โกลบอลทีนไทยแลนด์  มิสเตอร์ยูนิเวิร์สไทยแลนด์  มิสเตอร์แกรนด์ยูนิเวิร์สไทยแลนด์  มิสเตอร์แลนด์สเคปส์ไทยแลนด์  มิสเตอร์เวิร์คคิงเมนไทยแลนด์  มิสเตอร์ยูไนเต็ดไทยแลนด์  ไทยแลนด์แมนออฟเดอะเยียร์  แมนอินเตอร์เนชันแนลไทยแลนด์  มิสเตอร์อีโคอินเตอร์เนชันแนลไทยแลนด์  มิสเตอร์ยูนิเวอร์แซลแอมบาสซาเดอร์ไทยแลนด์  มิสเตอร์ไทยแลนด์  สุภาพบุรุษไทยแลนด์  พีดีเอ็นไทยแลนด์แมนออฟเดอะเยียร์ 
การประกวดแอลจีบีที:  มิสทิฟฟานี่ยูนิเวิร์ส  มิสเตอร์เกย์เวิลด์ไทยแลนด์  มิสทรานส์สตาร์ไทยแลนด์  มิสทรานส์ไทยแลนด์  มิสควีนออฟยูนิเวิร์สบิวตี้ไทยแลนด์ 
การประกวดโมเดล:  ไทยซุปเปอร์โมเดลคอนเทสต์/สมาร์ทบอย  อีลีทโมเดลลุคไทยแลนด์  ซุปเปอร์โมเดลไทยแลนด์  แอสนี่แมนแอนด์วูแมนไทยแลนด์ 
การประกวดอื่นๆ:  ปรินส์แอนด์ปรินส์เซสไทยแลนด์  มิสมิสเตอร์มิสควีนมิสซิสเดฟไทยแลนด์  เบสท์โมเดลไทยแลนด์  มิสเตอร์แอนด์มิสเอเชียไทยแลนด์
ร้ายนักรักเสพติด

| ร้ายนักรักเสพติด |
| --- | --- |
เป็นที่รู้จักกันในชื่อ: เฮโรอีน  
อักษรจีนตัวย่อ: 上瘾

ฮั่นยฺหวี่พินอิน: Shàngyǐn
 
 
ประเภท: บอยส์เลิฟ
เค้าโครงจาก: Are You Addicted? โดย ชาอิ จิดาน
เขียนโดย: ชาอิ จิดาน
บทโดย: คู อู๋
กำกับโดย: ติง เว่ย
แสดงนำ:   หวง จิงหยู  ซู เว่ยโจว  เฟิ่งซ่ง หลิน  เฉิน เหวิน 
ผู้ประพันธ์ดนตรีแก่นเรื่อง:   ชาอิ จิดาน  ซู เว่ยโจว 
ดนตรีแก่นเรื่องเปิด: If Hai Has Yin
ดนตรีแก่นเรื่องปิด: Walk Slowly
ผู้ประพันธ์เพลง:   Mr. Long  Xu Weizhou 
ประเทศแหล่งกำเนิด: จีน
ภาษาต้นฉบับ: แมนดาริน
จำนวนฤดูกาล: 1
จำนวนตอน: 15
การผลิต
สถานที่ถ่ายทำ: ปักกิ่ง ประเทศจีน
ความยาวตอน: 21~25 นาทีต่อตอน
บริษัทผู้ผลิต: Beijing Fengmang Culture Communication Co.
ออกอากาศ
เครือข่าย:   อ้ายฉีอี้  Huace Film & TV (ยูทูบ) 
ออกอากาศ: 29 มกราคม ค.ศ. 2016 (2016-01-29) – 23 กุมภาพันธ์ ค.ศ. 2016 (2016-02-23)
ร้ายนักรักเสพติด (จีน: 上瘾; พินอิน: Shàngyǐn; อังกฤษ: Addicted) หรือที่รู้จักในชื่อ เฮโรอีน เป็นละครชุดทางโทรทัศน์สตรีมมิงปี ค.ศ. 2016 ที่สร้างจากนวนิยายบอยส์เลิฟเรื่อง Are You Addicted? (จีน: 你丫上瘾了) โดยชาอิ จีดัน ซีรีส์เรื่องนี้มีเนื้อเรื่องเกี่ยวกับเด็กชายอายุ 16 ปีสองคน คือ กู ไห่ และ ไป๋ ลั่วอิน ซึ่งแม้จะมีความแตกต่างทางสังคมและชีวิตส่วนตัวที่หล่อหลอมความสัมพันธ์รักจนเกิดความใกล้ชิด นำแสดงโดย หวง จิงหยู และ ซู เว่ยโจว ในการเปิดตัวทางโทรทัศน์ ออกอากาศตอนแรกเมื่อวันที่ 29 มกราคม ค.ศ. 2016 และออกอากาศสามตอนต่อสัปดาห์จนถึงวันที่ 23 กุมภาพันธ์ ค.ศ. 2016 เนื่องจากถูกทางการจีนสั่งห้าม ซีรีส์เรื่องนี้ประสบความสำเร็จอย่างก้าวกระโดดและการสั่งห้ามในเวลาต่อมายิ่งดึงดูดความสนใจของผู้คนไปที่ข้อห้ามในเรื่องการรักร่วมเพศในจีนแผ่นดินใหญ่ ซีรีส์นี้ได้พัฒนาจนมีผู้ติดตามเป็นจำนวนมาก
นักแสดง

| นักแสดง | บทบาท | คำอธิบาย |
| --- | --- | --- |
| หวง จิงหยู (จอห์นนี หวง) | กู ไห่ | ตัวละครหลัก ลูกชายของ กู่เว่ยถิง ผู้เป็นที่รักของ ไป๋ลั่วอิน |
| ซู เว่ยโจว (ทิมมี ซู) | ไป๋ ลั่วอิน | ตัวละครหลัก ลูกชายเจียงหยวน ผู้เป็นที่รักของกู้ไห่ |
| เฟิงซอง หลิน | ยู่ ฉี | เพื่อนร่วมชั้น |
| เฉินเหวิน | หยางเหมิง | เพื่อนร่วมชั้น เพื่อนสมัยเด็กของไป๋ ลั่วอิน |
| ซ่งเต๋า | ไป๋ฮันฉี | พ่อของไป๋ลั่วอิน |
| หวังตง | กู่เว่ยถิง | พ่อของกู้ไห่ |
| หลิว เสี่ยวเย่ | เจียงหยวน | แม่ของไป๋ ลั่วอิน, แม่เลี้ยงของกูไห่ |
| หวังหยู่ | กู่หยาง | ลูกพี่ลูกน้องของกู้ไห่ |
| โหลวชิง | จินลู่ลู่ | อดีตแฟนสาวของกู้ไห่ |
| Zhou Yutong | ชิฮุย | แฟนเก่าของไป๋ลั่วอิน |
แหล่งข้อมูลอื่น

(ในภาษาจีน) Addicted Web Series' Official Weibo
Addicted Playlist on China Huace Film & TV Official Channel on YouTube
สัญญารักจักรพรรดิคังซี

| สัญญารักจักรพรรดิคังซี |
| --- | --- |
แสดงนำ: หลิว ข่ายเวย์ เจิ้ง ฉ่วง จาง ปินปิน หมี เสว่
ประเทศแหล่งกำเนิด: จีน
ภาษาต้นฉบับ: แมนดาริน
จำนวนตอน: 40
การผลิต
ความยาวตอน: 45 นาที
ออกอากาศ
ออกอากาศ: 1 กุมภาพันธ์ – 23 กุมภาพันธ์ ค.ศ. 2016
สัญญารักจักรพรรดิคังซี (寂寞空庭春欲晚) เป็นซีรีส์ทางโทรทัศน์ของจีนในปี ค.ศ. 2016 นำแสดงโดย หลิว ข่ายเวย์, เจิ้ง ฉ่วง และจาง ปินปิน สร้างจากนวนิยายอิงประวัติศาสตร์จีนเรื่อง Lonely Courtyard in Late Spring ซีรีส์เรื่องนี้ออกอากาศทาง Zhejiang Television และ Shenzhen Television ตั้งแต่วันที่ 1 กุมภาพันธ์ถึง 23 กุมภาพันธ์ ค.ศ. 2016
เรื่องย่อ

เรื่องนี้เกี่ยวกับจักรพรรดิคังซีและพระสนมเหลียงเฟยจากตระกูลเว่ย์ พระราชมารดาขององค์ชายยฺหวิ่นซื่อ (องค์ชาย 8)
เมื่อจักรพรรดิคังซี (หลิว ข่ายเวย์) พระชนมายุได้ 16 พรรษา พระองค์ได้กำจัดเอ๋าไป้ (สฺวี เช่าเฉียง) ขุนนางทรราช และพันธมิตรของเขา ความเข้าใจผิดทำให้ Wei Abunai ขุนนางผู้ภักดีถูกกล่าวหาว่าเป็นกบฏ ทำให้ทั้งครอบครัวของเขาถูกสังหาร เหลียงเอ๋อ (เจิ้ง ฉ่วง) ในวัย 10 ขวบต้องทนเห็นการตายของพ่อแม่และพี่ชายของเธอไปต่อหน้าต่อตา ขณะที่เธอกำลังหลบหนี เธอได้พบกับยุวจักรพรรดิคังซีผู้ซึ่งถูกศัตรูไล่ล่า โดยปราศจากความรู้ภูมิหลังของกันและกัน เหลียงเอ๋อและจักรพรรดิคังซีต้องเผชิญกับความเป็นและความตาย และได้ทิ้งความประทับใจไว้อย่างลึกซึ้งต่อกันและสัญญาว่าจะพบกันใหม่ อย่างไรก็ตาม เหลียงเอ๋อสูญเสียความทรงจำเนื่องจากการถูกลอบสังหาร เพื่อปกป้องเหลียงเอ๋อ ลูกพี่ลูกน้องของเธอคือน่าหลานหรงรั่ว (จาง ปินปิน, ได้รับแรงบันดาลใจจากน่าหลานซิงเต๋อ) เขาจึงเปลี่ยนชื่อของเธอเป็นเว่ย์ หลินหลาง และรับเธอไว้ในความดูแลของเขา ทั้งสองเติบโตมาด้วยกันและพัฒนาสายสัมพันธ์พิเศษ อย่างไรก็ตาม พ่อของหรงรั่วคือน่าหลานหมิงจู กลัวว่าตัวตนของหลินหลางจะสร้างปัญหาให้กับครอบครัว จึงแอบส่งเธอเข้าไปในวังเพื่อเป็นนางกำนัลเพื่อป้องกันไม่ให้ทั้งสองอยู่ด้วยกัน หลินหลางคิดว่าเธอจะต้องตายอย่างโดดเดี่ยวในพระราชวัง แต่การปรากฏตัวของจักรพรรดิคังซีทำให้ชีวิตของเธอปั่นป่วน การกลับมาพบกันอีกครั้งของเธอกับหรงรั่ว ก็ทำให้เธอมีความหวังอีกครั้ง จักรพรรดิคังซีรู้จักหลินหลางในฐานะเด็กสาวที่เคยช่วยชีวิตพระองค์ไว้ตั้งแต่ยังเป็นเด็ก และพระองค์ใช้วิธีต่าง ๆ เพื่อช่วยให้เธอระลึกถึงอดีต ในขณะเดียวกันหรงรั่ววางแผนที่จะพาหลินหลางหนีออกจากวัง ทำให้เธอติดอยู่ตรงกลางระหว่างจักรพรรดิผู้เอาแต่ใจกับคนรักในวัยเด็กของเธอ
หลังจากที่จักรพรรดิคังซีตกหลุมรักหลินหลางอย่างสุดซึ้ง พระองค์จึงได้รู้ว่าแท้จริงแล้วเธอคือลูกพี่ลูกน้องของหรงรั่วที่รักเธอมาตลอด หลังจากผ่านความยากลำบากมาด้วยกันหลายครั้งหลินหลางก็ตระหนักว่าเธอตกหลุมรักจักรพรรดิคังซี อย่างไรก็ตาม ในขณะนี้ เธอฟื้นความทรงจำของเธอ และตระหนักว่าจักรพรรดิคังซีต้องรับผิดชอบต่อการตายของครอบครัวของเธอ พี่ชายของหลินหลางคือฉางชิงซึ่งปลอมตัวเข้าไปในวังในฐานะขันที ปรากฏตัวและเปิดเผยตัวตนของเขาต่อหลินหลางและกดดันให้เธอหาทางแก้แค้นให้กับครอบครัวของพวกเขา หลินหลางและจักรพรรดิคังซีจึงพัวพันกับความรักอันโศกเศร้าและบีบคั้นหัวใจ
นักแสดง

หลิว ข่ายเวย์ - จักรพรรดิคังซี
เจิ้ง ฉ่วง - เว่ย์หลินหลาง
จาง ปินปิน - น่าหลานหรงรั่ว
หมี เสว่ - จักรพรรดินีเซี่ยวจฺวัง พระพันปีหลวง
รายชื่อสิ่งแรกในประเทศไทย

บทความต่อไปนี้เป็นรายชื่อสิ่งแรกในประเทศไทย
การคมนาคม

ถนนสายแรกที่สร้างขึ้นโดยใช้วิธีการก่อสร้างแบบสมัยใหม่ คือ ถนนเจริญกรุง เปิดใช้เมื่อปี พ.ศ. 2407
ถนนวงแหวนสายแรก คือ ถนนรัชดาภิเษก เปิดใช้เมื่อปี พ.ศ. 2519
ถนนสายแรกที่มีการเก็บค่าผ่านทาง คือ ถนนสุขุมวิท ช่วงบางปู–คลองด่าน เริ่มใช้เมื่อปี พ.ศ. 2497 (ยกเลิกเมื่อปี พ.ศ. 2511)
ทางด่วนสายแรก คือ ทางพิเศษเฉลิมมหานคร เปิดให้บริการเมื่อปี พ.ศ. 2524
ทางรถไฟสายแรก คือ ทางรถไฟสายปากน้ำ เปิดให้บริการเมื่อปี พ.ศ. 2436 (ปิดใช้เมื่อ พ.ศ. 2503)
สนามบินแห่งแรก คือ สนามบินสระปทุม เปิดใช้เมื่อปี พ.ศ. 2454 (ปิดใช้เมื่อปี พ.ศ. 2457)
ท่าอากาศยานแห่งแรก คือ ท่าอากาศยานนานาชาติดอนเมือง เปิดใช้เมื่อปี พ.ศ. 2457 ถือเป็นหนึ่งในสนามบินที่เก่าแก่ที่สุดในเอเชีย
เครื่องบินลำแรกที่ขึ้นบินในประเทศไทย คือ เครื่องบินอ็องรี ฟาร์ม็อง 4 ถูกขับโดยชาร์ล ว็อง แด็ง บอร์น ชาวเบลเยียม เมื่อปี พ.ศ. 2454
เครื่องบินพลเรือนลำแรก คือ นางสาวสยาม รุ่นทราเวลแอร์ 2000 ทะเบียน HS-IAM ของเลื่อน พงษ์โสภณ นำเข้ามาเมื่อปี พ.ศ. 2475
สายการบินพลเรือนสายแรก คือ การบินเมล์พานิช เปิดให้บริการเมื่อปี พ.ศ. 2473 (ต่อมาคือเดินอากาศไทยและยุบรวมกับการบินไทยในปี พ.ศ. 2531)
สะพานรถยนต์และสะพานชนิดเปิด-ปิดได้ข้ามแม่น้ำเจ้าพระยาแห่งแรก คือ สะพานพระพุทธยอดฟ้า เปิดใช้เมื่อปี พ.ศ. 2472
สะพานรถไฟข้ามแม่น้ำเจ้าพระยาแห่งแรก คือ สะพานพระราม 6 เปิดใช้เมื่อปี พ.ศ. 2465
สะพานข้ามแม่น้ำโขงในเขตประเทศไทยแห่งแรก คือ สะพานมิตรภาพไทย–ลาว 1 เปิดใช้เมื่อปี พ.ศ. 2537
สะพานคอนกรีตข้ามทะเลแห่งแรก คือ สะพานสารสิน เปิดใช้เมื่อปี พ.ศ. 2510
สะพานแขวนแห่งแรก คือ สะพานข้ามลำน้ำงาว เปิดใช้งานเมื่อปี พ.ศ. 2469
สะพานขึงแห่งแรก คือ สะพานพระราม 9 ข้ามแม่น้ำเจ้าพระยา เปิดใช้เมื่อปี พ.ศ. 2530
อุโมงค์ลอดใต้แม่น้ำแห่งแรก คือ รถไฟฟ้ามหานคร สายเฉลิมรัชมงคล ช่วงระหว่างสถานีสนามไชยถึงสถานีอิสรภาพ ลอดแม่น้ำเจ้าพระยา เปิดใช้เมื่อปี พ.ศ. 2562
รถโดยสารประจำทางสายแรก คือ รถเมล์นายเลิศ เปิดเดินรถเมื่อปี พ.ศ. 2450 (ปิดตัวเมื่อปี พ.ศ. 2520)
รถโดยสารด่วนพิเศษสายแรก คือ รถโดยสารด่วนพิเศษ สายสาทร–ราชพฤกษ์
รถรางสายแรก คือ รถรางกรุงเทพ สายบางคอแหลม เปิดให้บริการเมื่อปี พ.ศ. 2431 (เลิกบริการเมื่อปี พ.ศ. 2511)
รถรางในต่างจังหวัดสายแรก คือ รถรางลพบุรี เปิดให้บริการเมื่อปี พ.ศ. 2498 (เลิกบริการเมื่อปี พ.ศ. 2505)
รถไฟฟ้าสายแรก คือ รถไฟฟ้าบีทีเอส เปิดให้บริการเมื่อปี พ.ศ. 2542
รถไฟฟ้าใต้ดินสายแรก คือ รถไฟฟ้ามหานคร สายเฉลิมรัชมงคล เปิดให้บริการเมื่อปี พ.ศ. 2547
รถยนต์พระที่นั่งคันแรก คือ เมอร์เซเดส รุ่น 28 เอชพี ในพระบาทสมเด็จพระจุลจอมเกล้าเจ้าอยู่หัว นำเข้ามาเมื่อปี พ.ศ. 2447
เจ้าของรถยนต์คนแรก คือ เจ้าพระยาสุรศักดิ์มนตรี (เจิม แสง-ชูโต)
ผู้ขับรถยนต์คนแรก คือ พระยาอนุทูตวาที (เข็ม แสง-ชูโต)
นักบินคนแรก คือ พระยาเฉลิมอากาศ (สุณี สุวรรณประทีป)
การทหาร

เรือกลไฟลำแรก คือ เรืออาสาวดีรส ต่อขึ้นเมื่อปี พ.ศ. 2401 (ปลดระวางแล้ว)
เรือรบสมัยใหม่ลำแรกในกองทัพเรือไทย คือ เรือหลวงพระร่วง เข้าประจำการเมื่อปี พ.ศ. 2463 (ปลดระวางแล้ว)
เรือดำน้ำ 4 ลำแรกในกองทัพเรือไทย คือ เรือหลวงมัจฉาณุ เรือหลวงวิรุณ เรือหลวงสินสมุทร และเรือหลวงพลายชุมพล เข้าประจำการพร้อมกันเมื่อปี พ.ศ. 2481 (ปลดระวางทั้งหมดแล้ว)
เรือบรรทุกอากาศยานลำแรกในกองทัพเรือไทย คือ เรือหลวงจักรีนฤเบศร เข้าประจำการเมื่อปี พ.ศ. 2540
อากาศยานทางทหารลำแรกที่ต่อในไทย คือ เครื่องบินบริพัตร เข้าประจำการเมื่อปี พ.ศ. 2470 (ปลดระวางเมื่อปี พ.ศ. 2483)
รถถัง 10 คันแรก คือ รถถังเบาแบบ 73 รุ่นคาร์เดน ลอยด์ มาร์ค 6 เข้าประจำการเมื่อปี พ.ศ. 2473 (ปลดประจำการเมื่อปี พ.ศ. 2495)
ปืนประจำกายทหารรุ่นแรก คือ ปืนเล็กยาว รุ่นร.ศ. 121 เข้าประจำการเมื่อปี พ.ศ. 2446 (ปลดประจำการแล้ว)
ปืนประจำกายทหารรุ่นแรกที่ผลิตเอง คือ ปืนอาร์ควิบัส รุ่นทาเนงาชิมะ เข้าประจำการเมื่อปี พ.ศ. 2043 (ปลดประจำการแล้ว)
ผู้บัญชาการทหารสูงสุดคนแรก คือ แปลก พิบูลสงคราม ดำรงตำแหน่งระหว่างวันที่ 13 พฤศจิกายน พ.ศ. 2483 จนถึงวันที่ 9 พฤษภาคม พ.ศ. 2484
ผู้บัญชาการทหารบกคนแรก คือ สมเด็จพระเจ้าบรมวงศ์เธอ กรมพระยาดำรงราชานุภาพ ดำรงตำแหน่งระหว่างเดือนเมษายน พ.ศ. 2430 จนถึงเดือนเมษายน พ.ศ. 2433
ผู้บัญชาการทหารเรือคนแรก คือ พระวรวงศ์เธอ พระองค์เจ้าสายสนิทวงศ์ ดำรงตำแหน่งระหว่างวันที่ 8 เมษายน พ.ศ. 2430 จนถึงวันที่ 14 เมษายน พ.ศ. 2433
ผู้บัญชาการทหารอากาศคนแรก คือ มุนี มหาสันทนะ เวชยันตรังสฤษฏ์ ดำรงตำแหน่งระหว่างวันที่ 27 เมษายน พ.ศ. 2480 จนถึงวันที่ 18 มีนาคม พ.ศ. 2484
จอมพลและจอมพลเรือคนแรก คือ สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ได้รับพระราชทานยศเมื่อปี พ.ศ. 2453 และปี พ.ศ. 2456 ตามลำดับ
จอมพลอากาศและจอมพลเรือสามัญชนคนแรก คือ แปลก พิบูลสงคราม ได้รับพระราชทานยศพร้อมกันเมื่อปี พ.ศ. 2484
จอมพลสามัญชนคนแรก คือ เจ้าพระยาบดินทรเดชานุชิต (หม่อมราชวงศ์อรุณ ฉัตรกุล) ได้รับพระราชทานยศเมื่อปี พ.ศ. 2460
จอมพลหญิง จอมพลเรือหญิง และจอมพลอากาศหญิงคนแรก คือ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้รับพระราชทานยศพร้อมกันเมื่อปี พ.ศ. 2535